b'\n_START_ARTICLE_\nMajda \xc5\xbdigon\n_START_SECTION_\n\xc5\xbdivljenje in delo\n_START_PARAGRAPH_\nDiplomirala je na ljubljanski FNT (1972) in prav tam tudi doktorirala (1987) iz kemijskega in\xc5\xbeenirstva. leta 1973 se je zaposlila na Kemijskem in\xc5\xa1titutu v Ljubljani, od 1997 kot vi\xc5\xa1ja znanstvena sodelavka in isto\xc4\x8dasno postala vodja laboratorija za polimerno kemijo in tehnologijo. Leta 1998 je postala docentka na ljubljanski FKKT, kjer predava polimere, na ALU v Ljubljani pa tudi tehnologijo plastike. Sama ali v soavtorstvu je objavila v doma\xc4\x8di in tuji strokovni literaturi ve\xc4\x8d znanstvenih in strokovnih \xc4\x8dlankov.\n_START_SECTION_\nNagrade\n_START_PARAGRAPH_\nLeta 1989 je s soavtorji prejela Nagrado Sklada Borisa Kidri\xc4\x8da za pomembne dose\xc5\xbeke na podro\xc4\x8dju raziskave mehanizma nastanka in strukture polikondenzatov .'